**ELŐTERJESZTÉS**

**Körmend Város Önkormányzata Képviselő-testületének 2024. április 25-i ülésére**

**Tárgy:** Mozi elnevezése

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) értelmében az önkormányzat tulajdonában álló közintézmény elnevezése helyi önkormányzati feladat. Körmend Város Önkormányzata a felújított mozi elnevezése érdekében – 9/2024. (III. 4.) számú határozatával – ötletpályázat kiírásáról döntött.

A mozi a korábbi időszakokban Apolló, Vörös Csillag, illetve többször Orion Filmszínház elnevezésekkel működött. A pályázati felhívásra 15 különböző ötlet érkezett a mozi elnevezésére vonatkozóan (volt, amelyet többen is javasoltak). Az ötletek az alábbiak:

1. Batthyány Mozi (1 javaslat)
2. Rába Mozi (1 javaslat)
3. Agora-Rába Mozi (1 javaslat)
4. Agora-Őrségi Filmszínház (1 javaslat)
5. Platán Mozi (2 javaslat)
6. Orion Mozi (2 javaslat)
7. Sinkovits Imre Filmszínház (2 javaslat)
8. Bástya Mozi (1 javaslat)
9. Belvárosi Mozi (1 javaslat)
10. Körmendi Mozi (1 javaslat)
11. Körmendi Filmszínház (1 javaslat)
12. Esthajnal Mozi (1 javaslat)
13. K9900 Mozi (1 javaslat)
14. 8-as Mozi (1 javaslat)
15. Panthera Leo Mozi (1 javaslat)

Az elnevezésnél figyelemmel kell lenni a hatályos jogszabályokra, így különösen a Mötv. vonatkozó rendelkezésére, mely szerint közintézmény nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

Amennyiben személyről történik az elnevezés, az illető örököseit, hozzátartozóit meg kell keresni és tájékoztatni az elnevezésről, továbbá hozzájárulásukat kérni hozzá.

A Képviselő-testület nincs kötve a lakosságtól érkezett fenti javaslatokhoz, amennyiben egyik ötlet sem nyeri el tetszését, azoktól függetlenül saját javaslattal is élhet.

Kérem a Képviselő-testületet, hogy az előterjesztésben foglaltakat tárgyalja meg, és döntsön a mozi elnevezéséről.

**HATÁROZATI JAVASLAT**

Körmend Város Önkormányzatának Képviselő-testülete a körmendi városi mozi intézményét a következőképpen nevezi el:

………………………………………………….

Körmend, 2024. április 10.

 **Bebes István**

 **polgármester**